Qui és Roser Juanola Terradellas?
Roser Juanola Terradellas   (Banyoles, 27 de febrer de 1949) és pedagoga de l'art i Catedràtica d'Art i Educació de la Universitat de Girona. Ha fet docència, recerca entorn de la pedagogia, de la didàctica de l'art i estudi de les institucions educatives.
És mestra i llicenciada en Belles Arts per la Universitat de Barcelona. Es va doctorar l'any 1987 a la Universitat Autònoma de Barcelona (UAB) en Filosofia i Lletres i Ciències de l'Educació. Professora de la UAB i investigadora principal en la recerca d'Art i Educació a la Universitat de Girona (UdG).
La seva càtedra, obtinguda l´any 2000, va ser la primera Càtedra de Didàctica de l'Art de l'estat i, des del seu departament, va obrir noves línies de recerca. És experta en Educació Artística Comparada i ha estat representant nacional del comitè internacional CECA-ICOM per fomentar línies de recerca i cooperació entre educació artística i museus. Directora del Grup de Recerca consolidat GREPAI (Educació, Patrimoni i Arts Intermèdia) de la UdG. Col·labora amb: ICOMOS i el Forum UNESCO.
Ha col·laborat o fet publicacions entorn altres pedagogs de l'art com Ester Boix, Rosa Gratacós  o Roman de la Calle.
Va coordinar la col·lecció de l'Editorial Paidós "Arte y Educación", dedicada a publicar traduccions d'obres bàsiques de pedagogs internacionals. Ha coordinat doctorats i màsters entorn de models d'educació artística, formació artística multicultural i didàctiques sobre patrimoni cultural.
Llibres (selecció). Altres obres a Dialnet
És pedagoga de l'art i Catedràtica d'Art i Educació de la Universitat de Girona.